Weaver stance

Ar Weaver stance (emzalc'h Weaver) zo un emzalc'h soñjet evit tennañ gant armoù-dorn. Diskouezet e voe evit ar wech kentañ en ur genstrivadeg tennañ e 1959 gant Jack Weaver, ur poliser stadunanat. Jeff Cooper eo a anvas an teknik-mañ, diwar anv e grouer CLOUGH Jeremy, Jack Weaver: The Real Weaver Stance, American Handgunner (lennet d'an 08/02/2026).

 Doare da dennañ 

 an dorn kreñv (a vez implijet evit pouezañ war an draen) a zalc'h dornell an arm. Gronnet eo gant an dorn all. Ar vrec'h kreñv zo eeun, troet un tamm evit bezañ morailhet ; ar vrec'h all zo izel hec'h ilin. An tenner a vount war ar vrec'h kreñv ; ar vrec'h all a gempouez an traoù en ur sachañ war an arm. Ar c'hempouez-mañ a rank stabilaat an arm da vare an tenn.
 ar c'har greñv zo war an a-dreñv, troet he zroad da 45° war-zu an diavaez. He rol eo gwanaat efed an argil, ha gellet fiñval buan ma fell d'an tenner cheñch sibl. Ar c'har wan zo war an a-raok. Tost eo emzalc'h an divhar d'unan boks Choosing a Handgun Shooting Stance, American Rifleman, 18/05/2011 (lennet d'an 08/02/2026).

 Implij 
kleiz|thumb|210x210px|Ar Weaver stance azasaet evit tennañ war un daoulin.
Gant an emzalc'h-mañ e teuas Jack Weaver a-benn da c'hounit kenstrivadegoù tennañ. Jeff Cooper a enbarzhas an emzalc'h-mañ en e Deknik Modern. Akademiezh vroadel an FBI a gasas ul lizher da Jack Weaver e 1982 evit kelaouiñ anezhañ e oa bet dibabet ar Weaver stance gante.

Un teknik mat eo evit bezañ resis a-bell (en tu all da 15 metr) en ur vont war-raok, da lavaret eo pa denner en ur mod tagus. Poblek eo bet e-touez an nerzhioù surentez e dibenn an XX kantved, met kemeret e vez e blas muioc'h-mui gant an emzalc'h izoskelel, a zo simploc'h da gelenn d'an deraouidi, hag efedusoc'h evit en em zifenn. Ar Weaver stance a vez gwelet kalz er filmoù hag er stiradoù, pa c'hall seblantout "michereloc'h" evit an arvestourien.

 Pennadoù kar 
 Emzalc'h izoskelel
 Emzalc'h kostez

 Daveennoù 

Rummad:Teknikoù implij an armoù-tan